CELEX: 32019R0676
Language: sl
Date: 2019-04-29 00:00:00
Title: Izvedbena uredba Komisije (EU) 2019/676 z dne 29. aprila 2019 o odobritvi aktivne snovi z majhnim tveganjem ABE-IT 56 (sestavine lizata Saccharomyces cerevisiae, sev DDSF623) v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP.)

30.4.2019   
               
               
                  SL
               
               
                  Uradni list Evropske unije
               
               
                  L 114/12
               
            
         IZVEDBENA UREDBA KOMISIJE (EU) 2019/676
         z dne 29. aprila 2019
         o odobritvi aktivne snovi z majhnim tveganjem ABE-IT 56 (sestavine lizata Saccharomyces cerevisiae, sev DDSF623) v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 22(1) v povezavi s členom 13(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 7(1) Uredbe (ES) št. 1107/2009 je projektna skupina ABE-IT 56 Franciji 1. aprila 2016 predložila zahtevek za odobritev aktivne snovi ABE-IT 56 (sestavine lizata Saccharomyces cerevisiae, sev DDSF623) (v nadaljnjem besedilu: ABE-IT 56).
                  
               
                     (2)
                  
                  
                     V skladu s členom 9(3) Uredbe (ES) št. 1107/2009 je Francija kot država članica poročevalka 25. maja 2016 obvestila vložnika, druge države članice, Komisijo in Evropsko agencijo za varnost hrane (v nadaljnjem besedilu: Agencija) o dopustnosti zahtevka.
                  
               
                     (3)
                  
                  
                     Država članica poročevalka je 20. junija 2017 Komisiji predložila osnutek poročila o oceni, pri čemer je en izvod poslala Agenciji, v katerem je ocenila, ali se za navedeno aktivno snov lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009.
                  
               
                     (4)
                  
                  
                     Agencija je izpolnila določbe člena 12(1) Uredbe (ES) št. 1107/2009. V skladu s členom 12(3) navedene uredbe je zahtevala, da vložnik predloži dodatne informacije državam članicam, Komisiji in Agenciji. Država članica poročevalka je maja 2018 Agenciji predložila oceno dodatnih informacij v obliki posodobljenega osnutka poročila o oceni.
                  
               
                     (5)
                  
                  
                     Agencija je 26. julija 2018 vlagatelju, državam članicam in Komisiji poslala svoj sklep o tem, ali se za aktivno snov ABE-IT 56 lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009 (2). Agencija je svoj sklep dala na voljo javnosti.
                  
               
                     (6)
                  
                  
                     Komisija je 23. oktobra 2018 Stalnemu odboru za rastline, živali, hrano in krmo predložila poročilo o pregledu snovi ABE-IT 56 in 22. marca 2019 osnutek uredbe o odobritvi snovi ABE-IT 56.
                  
               
                     (7)
                  
                  
                     Vlagatelju je bilo omogočeno, da predloži pripombe na poročilo o pregledu.
                  
               
                     (8)
                  
                  
                     V zvezi z eno ali več reprezentativnimi rabami vsaj enega fitofarmacevtskega sredstva, ki vsebuje aktivno snov, zlasti v zvezi z rabami, ki so bile proučene in podrobno navedene v poročilu o pregledu, je bilo ugotovljeno, da so merila za odobritev iz člena 4 Uredbe (ES) št. 1107/2009 izpolnjena. Zato je primerno, da se ABE-IT 56 odobri.
                  
               
                     (9)
                  
                  
                     Komisija nadalje meni, da je ABE-IT 56 aktivna snov z majhnim tveganjem v skladu s členom 22 Uredbe (ES) št. 1107/2009. ABE-IT 56 ni problematična snov in izpolnjuje pogoje iz točke 5 Priloge II k Uredbi (ES) št. 1107/2009. ABE-IT 56 je proizvod frakcioniranja lizata Saccharomyces cerevisiae, sev DDSF623. Saccharomyces cerevisiae je najpogosteje uporabljena kvasovka v industrijski/komercialni proizvodnji hrane in pijače ter je prisotna povsod v okolju. Ni patogena za ljudi ali živali in ni infektivna za ljudi. Na splošno se nahaja v naravi in ne predstavlja posebnega tveganja za kateri koli okoljski medij.
                  
               
                     (10)
                  
                  
                     Zato je primerno, da se ABE-IT 56 odobri kot snov z majhnim tveganjem za obdobje 15 let.
                  
               
                     (11)
                  
                  
                     V skladu s členom 13(4) Uredbe (ES) št. 1107/2009 bi bilo treba ustrezno spremeniti Prilogo k Izvedbeni uredbi Komisije (EU) št. 540/2011 (3).
                  
               
                     (12)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Odobritev aktivne snovi
            Aktivna snov ABE-IT 56 (sestavine lizata Saccharomyces cerevisiae, sev DDSF623), kot je določena v Prilogi I, se odobri v skladu s pogoji iz navedene priloge.
         
         
            Člen 2
            Spremembe Izvedbene uredbe (EU) št. 540/2011
            Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. aprila 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  Sklep o strokovnem pregledu ocene tveganja za pesticide z aktivno snovjo ABE-IT 56 (sestavine lizata Saccharomyces cerevisiae, sev DDSF623). EFSA Journal 2018;16(9):5400, 14 str. https://doi.org/10.2903/j.efsa.2018.5400.
         
            (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
      
         
            PRILOGA I
            
                        Splošno ime, identifikacijska številka
                     
                     
                        Ime po IUPAC
                     
                     
                        Čistost (1)
                        
                     
                     
                        Uveljavitev
                     
                     
                        Veljavnost registracije
                     
                     
                        Posebne določbe
                     
                  
                        ABE-IT 56 (sestavine lizata Saccharomyces cerevisiae, sev DDSF623)
                     
                     
                        ni relevantno
                     
                     
                        1 000  g/kg (aktivna snov)
                     
                     
                        20. maj 2019
                     
                     
                        20. maj 2034
                     
                     
                        Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu ABE-IT 56 (sestavine lizata Saccharomyces cerevisiae, sev DDSF623) ter zlasti dodatkov I in II k poročilu.
                     
                  
               (1)  Več podrobnosti o aktivni snovi in njenih lastnostih je v poročilu o pregledu.
         
      
      
         
            PRILOGA II
            V delu D Priloge k Izvedbeni uredbi (EU) št. 540/2011 se doda naslednji vnos:
            
               
                           Številka
                        
                        
                           Splošno ime, identifikacijska številka
                        
                        
                           Ime po IUPAC
                        
                        
                           Čistost (1)
                           
                        
                        
                           Uveljavitev
                        
                        
                           Veljavnost registracije
                        
                        
                           Posebne določbe
                        
                     
                           „16
                        
                        
                           ABE-IT 56 (sestavine lizata Saccharomyces cerevisiae, sev DDSF623)
                        
                        
                           ni relevantno
                        
                        
                           1 000  g/kg (aktivna snov)
                        
                        
                           20. maj 2019
                        
                        
                           20. maj 2034
                        
                        
                           Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu ABE-IT 56 (sestavine lizata Saccharomyces cerevisiae, sev DDSF623) ter zlasti dodatkov I in II k poročilu.“
                        
                     
            
               (1)  Več podrobnosti o aktivni snovi in njenih lastnostih je v poročilu o pregledu.